Agungas

Agungas () – ugnikalnis Indonezijoje, Balio salos šiaurės rytuose. Tai aukščiausia salos vieta ir tradicinė baliečių šventvietė. Aukštis – 3031 m.„Mountains of the Indonesian Archipelago“. Peaklist.org.

Agungas – aktyvus ugnikalnis. 1963 m. jis išsiveržė prasnaudęs 120 metų. Išsiveržimo metu žuvo apie 1600 žmonių, 86 tūkst. liko be pastogės. Kita išsiveržimų serija vyko 2017–2019 m.Agung, Global Volcanism Program. Smithsonian Institution.

Agungas užima šerdinę vietą baliečių mitologijoje. Tikima, kad jo viršūnėje susėdę viešpatauja dievai. Siejamas su hinduistų mituose minimu Meru kalnu. Ugnikalnis laikomas pasaulio bamba, jo pašlaitėje stovi svarbi Besakiho šventykla. Iš pagarbos Agungo kalnui aukojimai dievams ar kremuotųjų pilkapiai suformuojami kalno pavidalo.

 Šaltiniai 

Kategorija:Indonezijos ugnikalniai
Kategorija:Balis